Τροχαίο υλικό Σιδηροδρόμων Ελλάδος

Η κρατική εταιρεία Σιδηρόδρομοι Ελλάδος ΜΑΕ, καθώς και ο προκάτοχός της ΟΣΕ ΑΕ, διαθέτουν διαχρονικά από την ίδρυση τους σιδηροδρομικό τροχαίο υλικό το οποίο παραχωρούν ή εκμισθώνουν προς χρήση στις αδειοδοτημένες από την ΡΑΣ σιδηροδρομικές επιχειρήσεις, όπως παλαιότερα η ΤΡΑΙΝΟΣΕ ΑΕ και η Προαστιακός ΑΕ και σήμερα οι Hellenic Train, Goldair Rail και GFR Hellas.

Το τροχαίο υλικό διακρίνεται σε τρεις βασικές κατηγορίες:

# **Κινητήριο υλικό (Μηχανές έλξης)**: Οχήματα που χρησιμοποιούνται για την έλξη επιβατικών ή εμπορικών βαγονιών. Περιλαμβάνει ηλεκτράμαξες και ντιζελάμαξες.
# **Ρυμουλκούμενο ή ελκόμενο υλικό (Βαγόνια)**: Οχήματα που έλκονται από τις μηχανές έλξης. Σε αυτά περιλαμβάνονται οι επιβατάμαξες και οι φορτάμαξες.
# '''Αυτοκινητάμαξες''' **(Trainsets)**: Συρμοί επιβατικών οχημάτων με ενσωματωμένη ισχύ έλξης, που δεν απαιτούν ξεχωριστή μηχανή έλξης. Χωρίζονται σε ηλεκτροκίνητες (EMU) και ντιζελοκίνητες (DMU).

Η ηλεκτροκίνηση στο σιδηροδρομικό δίκτυο χρησιμοποιεί σύστημα **25.000V, 50 Hz** (μονοφασικό εναλλασσόμενο ρεύμα).

## Ιδιοκτησία/Διαχείριση
Παρότι το τροχαίο υλικό άνηκε διαχρονικά στον ΟΣΕ, για αρκετά χρόνια η διαχείριση του είχε μεταβιβαστεί από τον ΟΣΕ αρχικά στην ΤΡΑΙΝΟΣΕ και ύστερα από το 2014 στην ΓΑΙΑΟΣΕ. Τον Οκτώβριο 2025 υπογράφηκε κοινή υπουργική απόφαση με την οποία η δραστηριότητα διαχείρισης σιδηροδρομικού τροχαίου υλικού μεταφέρθηκε από την θυγατρική του Υπερταμείου «ΓΑΙΑ ΟΣΕ ΑΕ» στην νεοσυσταθείσα εταιρεία με επωνυμία «Σιδηρόδρομοι Ελλάδος Μονοπρόσωπη Ανώνυμη Εταιρεία». Η απόφαση προέβλεπε παράδοση των συμβάσεων μίσθωσης και διαδικασία καταγραφής και τεχνικής αξιολόγησης του στόλου εντός συγκεκριμένων προθεσμιών.

Ακολουθεί αναλυτική παρουσίαση των σειρών τροχαίου υλικού της εταιρείας που βρίσκονται σε λειτουργία (δεν περιλαμβάνεται το τροχαίο υλικό ιδιοκτησίας άλλων εταιρειών).

## Μηχανές έλξης (Locomotives)

Όλες οι ελκτικές μηχανές είναι κατάλληλες τόσο για επιβατικά δρομολόγια υψηλών ταχυτήτων όσο και για εμπορευματικές υπηρεσίες, με εξαίρεση τις μηχανές τύπου **MLW**, οι οποίες χρησιμοποιούνται αποκλειστικά σε εμπορευματικά δρομολόγια.

## Αυτοκινητάμαξες

Η αναγραφόμενη ισχύς αντιστοιχεί στη **διαρκή ισχύ που αποδίδεται στο επίσωτρο**, δηλαδή στους τροχούς.

Το δηλωμένο βάρος αφορά το **απόβαρο (εργοστασιακό βάρος)**, το οποίο είναι το καθαρό βάρος του οχήματος χωρίς επιβάτες, φορτίο ή αναλώσιμα (όπως νερό, άμμο ή λιπαντικά, καθώς και καύσιμο στα θερμικά οχήματα).

## Επιβατάμαξες
Οι επιβατάμαξες υψηλών ταχυτήτων που χρησιμοποιούνται στους ελληνικούς σιδηροδρόμους είναι τύπου **Siemens Viaggio (UIC-Z1),** με μέγιστη επιτρεπόμενη ταχύτητα 200 χλμ./ώρα.

Κατά την περίοδο 2003–2004 κατασκευάστηκαν συνολικά **106** επιβατάμαξες των τύπων **ADmz**, **Amz**, **Bmz** και **WRmz** στα **[[Ελληνικά Ναυπηγεία]]**, με τεχνογνωσία της **Siemens SGP** και συμμετοχή της **Siemens Hellas**, ενώ προκατασκευασμένα τμήματα του εσωτερικού εξοπλισμού προήλθαν από την **Temoinsa**. Οι επιβατάμαξες είναι αεροστεγείς.

Την ίδια περίοδο κατασκευάστηκαν επίσης **79** επιβατάμαξες τύπου **Bmpz** από την **Νικ. Κιολεΐδης ΑΒΕΕ**, σε συνεργασία με τη **Siemens SGP** και τη **MÁV–Bombardier**.

## Παραπομπές



## Δείτε επίσης

*Σιδηρόδρομοι Ελλάδος
*Hellenic Train
Κατηγορία:ΟΣΕ
Κατηγορία:Σιδηροδρομικές μεταφορές στην Ελλάδα